Унук аднаго з расстраляных беларускіх сялян, краязнаўца Станіслаў Лісоўскі распавёў пра лес свайго дзеда і падкрэсліў, што рэпрэсаваных падчас гвалтоўнай калектывізацыі беларусў больш за паўтара мільены, але ж помнікаў і мемарыяльных знакаў не больш за 40, і гэта ганьба для нашай дзяржавы, для нашага грамадства, якое не шануе памяць сваіх продкаў. Сам спадар Станіслаў яшчэ ў 1995 годзе на сродкі свае ды жыхароў вёскі Чарнагубава Капыльскага раёну Мінскай вобласці і мясцовага калгасу “Цімкавіцкі” ўсталяваў у гэтай вёсцы помнік 63 аднавяскоўцам, рэпрэсаваным за гады савецкай улады. Лісоўскі заклікаў грамадскасць займацца мемарыялізацыяй ахвяраў сталінізму.